Сабийхэм я зыгъэпсэхугъуэ лъэхъэнэм зыхуагъэхьэзыр
2016 гъэм сабийхэм я зыгъэпсэхугъуэр къызэгъэпэщыным, я узыншагъэр егъэфIэкIуэным епха Iуэхухэр зэрырагъэкIуэкIынум зыхуагъэхьэзыру КъБР-м ЛэжьыгъэмкIэ, цIыхухэр IэнатIэхэмкIэ къызэгъэпэщынымрэ социальнэ дэIэпыкъуныгъэмкIэ и министерствэм щIышылэм и 15-м щегъэжьауэ мазаем и 15 пщIондэ IуэхущIапIэхэм, апхуэдэу адэ-анэхэм къабгъэдэкI лъэIу тхылъхэр къыIах, зыхуеину путёвкэхэр зыхудизыр яубзыхун папщIэ.
Iуэхум нэхъыфIу щыгъуазэ зыхуэфщIын папщIэ Iэмал имыIэу фекIуалIэ фыщыпсэу щIыпIэм щыIэ ЛэжьыгъэмкIэ, цIыхухэр IэнатIэхэмкIэ къызэгъэпэщынымрэ социальнэ дэIэпыкъуныгъэмкIэ IуэхущIапIэхэм.
ФыщIэупщIэ зэрыхъуну телефонхэр къыщывгъуэтынущ КъБР-м ЛэжьыгъэмкIэ, цIыхухэр IэнатIэхэмкIэ къызэгъэпэщынымрэ социальнэ дэIэпыкъуныгъэм-кIэ и министерствэм и сайтым: http://mintrudkbr.ru/territorial.html («Министерство» къудамэм хыхьэ «ЛэжьыгъэмкIэ, цIыхухэр IэнатIэкIэ къызэгъэпэщынымрэ социальнэ дэIэпыкъуныгъэмкIэ центрым» Iыхьэм).
Токъмакъ Мадинэ.
